Predkladacia správa

Koncepcia marketingu a štátnej propagácie cestovného ruchu Slovenskej republiky bola vypracovaná na základe uznesenia vlády Slovenskej republiky č. 185 z 28. februára 2001, ktoré vláda prijala v opatreniach v časti C. bod 12. k Správe o rozvoji cestovného ruchu a Národného programu rozvoja cestovného ruchu v SR.
	Účelom predkladaného materiálu je zefektívniť marketingovú a propagačnú činnosť zainteresovaných orgánov v oblasti cestovného ruchu na Slovensku. Vyjadruje potrebu skĺbenia a koordináciu aktivít tak orgánov na úrovni štátnej správy ako aj v regiónoch. Súčasťou predkladaného materiálu je aj návrh opatrení potrebných na dosiahnutie stanovených cieľov. Navrhované opatrenia budú realizované v rámci rozpočtových kapitol jednotlivých rezortov bez dodatočných finančných nárokov.	
            Návrh materiálu bol v etape prípravy konzultovaný a prerokovávaný v medzirezortnom poradnom a koordinačnom orgáne ministra hospodárstva SR v Rade pre cestovný ruch MH SR a so Združením miest a obcí Slovenska. 
  	Predkladaný  materiál nebude mať negatívne dopady na životné prostredie.